ai4bharat/Pralekha huggingface dataset:
சமூக நிதி மற்றும் அதிகாரமளித்தல் அமைச்சகம்
மூத்த குடிமக்களின் ஊட்டச்சத்து நிலை
மக்களவையில் கேள்வி ஒன்றுக்கு இன்று எழுத்துப்பூர்வமாக பதிலளித்த மத்திய சமூக நீதி மற்றும் அதிகாரமளித்தல் இணை அமைச்சர் செல்வி பிரதிமா பௌமிக் கீழ்காணும் தகவல்களை வழங்கினார்.
2011 மக்கள் தொகை கணக்கெடுப்பின்படி, மொத்த மக்கள் தொகையில் மூத்த குடிமக்களின் எண்ணிக்கை 8.4% ஆகும். சுகாதாரம் மற்றும் குடும்ப நல அமைச்சகத்தின் 'மக்கள்தொகை கணிப்புகள் குறித்த தொழில்நுட்பக் குழுவின் அறிக்கை- ஜூலை 2020' மூத்த குடிமக்களின் மக்கள்தொகை 2021-ல் 13.75 கோடியிலிருந்து  2036-ல் 22.74 கோடியாக  அதிகரிக்கும் என்று கணித்துள்ளது.
சுகாதாரம் மற்றும் குடும்ப நல அமைச்சகத்தின் ஆய்வறிக்கை நாட்டில் உள்ள மூத்த குடிமக்களின் ஊட்டச்சத்து நிலையை மதிப்பீடு செய்துள்ளது.
இந்தியாவில், 60 வயது மற்றும் அதற்கு மேற்பட்ட முதியவர்களில் கால் பகுதியினர் எடை குறைவாக உள்ளனர்  மற்றும் முதியவர்களில் ஐந்தில் ஒரு பகுதியினர் அதிக எடை/உடல் பருமனாக  உள்ளனர் என்று அறிக்கை தெரிவித்துள்ளது. முதியோரின் நலனுக்காக பல்வேறு திட்டங்களை மத்திய சமூக நீதி மற்றும் அதிகாரமளித்தல் அமைச்சகம் செயல்படுத்தி வருகிறது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1813741
நிதி அமைச்சகம்
2020 டிசம்பரில் ஜிஎஸ்டி வருவாய் ரூ.1,15,174 கோடியைக் கடந்து சாதனை
கடந்த 2020 டிசம்பர் மாதம் வசூலான ஜிஎஸ்டி மொத்த வருவாய் ரூ.1,15,174 கோடி. இதில் மத்திய ஜிஎஸ்டி ரூ.21,365 கோடி, மாநில ஜிஎஸ்டி ரூ. 27,804 கோடி, ஒருங்கிணைந்த ஜிஎஸ்டி ரூ.57,426 கோடி  மற்றும் கூடுதல் வரி ரூ.8,579 கோடி . நவம்பர் மாதத்துக்கான ஜிஎஸ்டிஆர்-3பி தாக்கலின் மொத்த எண்ணிக்கை, டிசம்பர் 31ஆம் தேதி வரை 87 இலட்சம்.
ஒருங்கிணைந்த ஜிஎஸ்டியிலிருந்து மத்திய ஜிஎஸ்டிக்கு ரூ.23,276 கோடியும், மாநில ஜிஎஸ்டிக்கு ரூ.17,681 கோடியும் மத்திய அரசு வழங்கியுள்ளது. மத்திய, மாநில அரசுகளுக்கு டிசம்பரில் கிடைத்த மொத்த வருவாய் மத்திய ஜிஎஸ்டிக்கு ரூ.44,641 கோடி மற்றும் மாநில ஜிஎஸ்டிக்கு ரூ.45,485 கோடி.
2020ஆம் ஆண்டின் டிசம்பர் ஜிஎஸ்டி வருவாய், கடந்தாண்டு இதே காலத்தை விட 12 சதவீதம் அதிகம். இந்த மாதத்தில், இறக்குமதி மூலம் கிடைத்த வருவாய் 27 சதவீதம் அதிகம் மற்றும் உள்நாட்டுப் பரிமாற்ற வருவாய் , கடந்தாண்டு இதே காலத்தை விட 8 சதவீதம் அதிகம்.
ஜிஎஸ்டி அறிமுகம் செய்யப்பட்டதிலிருந்து, 2020 டிசம்பர் மாதம் கிடைத்த வருவாய் மிக அதிகம். முதல் முறையாக ரூ.1.15 இலட்சம் கோடியைக் கடந்துள்ளது. இதுவரை, கடந்த 2019ஆம் ஆண்டு ஏப்ரல் மாதம் வசூலான ஜிஎஸ்டி ரூ.1,13,866 கோடியே மிக அதிக தொகையாக இருந்தது குறிப்பிடத்தக்கது.
மேலும் விவரங்களுக்கு இந்த ஆங்கிலச் செய்திக் குறிப்பைப் பார்க்கவும்:
https://pib.gov.in/PressReleasePage.aspx?PRID=1685332
------
(
தகவல் மற்றும் ஒலிபரப்பு அமைச்சகம்
சுயசார்பு இந்தியாவை நோக்கிய மோடி 2.0-வின் ஓராண்டு
மோடி 2.0 அரசு கடந்த ஓராண்டில் எடுத்த பல முடிவுகளின் ஒரு முழுமையான சுருக்கம், இந்திய வரலாற்றில் துல்லியமான காலம் மற்றும் புதிய இந்தியாவின் விடியல், பிரகாசமான இந்தியா.
மோடி 2.0 அரசின் ஓராண்டு முடிவுகளை புத்தக வடிவில் ஆங்கிலத்தில் பார்க்க https://tinyurl.com/ya4ssjhm என்ற இணையதளத்தைப் பார்க்கவும்
(
அறிவியல் மற்றும் தொழில்நுட்பத்துறை
கோவிட் 19 தொற்று கண்டறிவதற்கு, பரிசோதனைக்கான மாதிரிகளையும், கிருமிகளுள்ள மாதிரிகளையும் எடுத்துச் செல்வதற்கான இரண்டு வகையான உபகரணங்களை ஸ்ரீ சித்திரா தயாரித்துள்ளது
கோவிட்19 தொற்று உள்ளதா என்பதைக் கண்டறிவதற்காக சளி மற்றும் கபத்தின் மாதிரிகளையும், நோய்க்கிருமி மாதிரிகளையும் எடுத்துச் செல்வதற்கான இரண்டு விதமான உபகரணங்களை, மத்திய அறிவியல் தொழில்நுட்பத் துறையின் கீழ் செயல்படும் தன்னாட்சி அமைப்பான ஸ்ரீ சித்திரா மருத்துவ அறிவியல் தொழில் நுட்பக் கழகத்தின் தொழில்நுட்பவியலாளர்கள் தயாரித்துள்ளார்கள்.
சித்ரா எம்பெட் ஃப்ளாக்ட் நைலான் மாதிரிகள்  மற்றும் சித்ரா என்மெஷ் பாலிமெரிக் ஃபோம் முனைகொண்ட, பஞ்சற்ற, இந்த உபகரணங்கள் வளையும் தன்மை கொண்ட நெகிழி கைப்பிடியுடன் கூடியவை. இவை, டாக்டர் லிண்டா தாமஸ், டாக்டர்-ஷாலினி வேலாயுதன், டாக்டர் மாயா நந்தகுமார் ஆகியோரால் தயாரிக்கப்பட்டவை. இந்த உபகரணங்கள் மாதிரிகளை சேகரிப்பதற்கும், சேகரிக்கப்பட்ட மாதிரியை திரவ கிருமி ஊடகத்தின் மூலம் விரைவாகப் பிரித்தெடுப்பதற்கும்  தேவையான நிரூபிக்கப்பட்ட திறன் கொண்டவை. இந்த மாதிரிகள் மற்றும் ஊடகம் மூலம் சேகரிக்கப்பட்ட கிருமி ஆர் என் ஏ வைக் கண்டறியவும் இவை பயன்படும். இந்த மாதிரிகள் நோய் நுண்மை நீக்கப்பட்ட, உடனடி பயன்பாட்டுக்கு தயாரான கருவிகளாகக் கிடைக்கும்.
பணிச்சூழலில் திறமையாகவும், வசதியாகவும் கையாளக்கூடிய வண்ணம் இவை வடிவமைக்கப்பட்டுள்ளன. நோயாளிகளுக்கு குறைந்தபட்ச சிரமம் மட்டுமே உள்ள அளவிற்கு, மாதிரிகள் சேகரிக்கும் முறை மேம்பட இவை உதவும். சேகரிக்கப்பட்ட மாதிரிகளை பாக் செய்யும் போது சுகாதாரப் பணியாளர்கள், மாதிரிகளுடன், குறைந்தபட்ச தொடர்பு மட்டுமே வைத்திருக்கப் போதுமான அளவிற்கு பாதுகாப்பான, வசதியான முறையில் இடைவெளி இருப்பதையும் இவை உறுதி செய்யும்.
(Visitor Counter : 100
அறிவியல் மற்றும் தொழில்நுட்பத்துறை
இந்திய சர்வதேச அறிவியல் திருவிழா 2020: முன்னோட்ட நிகழ்ச்சிகள், 35 இடங்களில் அறிவியல் யாத்திரைகள்
இந்திய சர்வதேச அறிவியல் திருவிழா -2020ஐப் பிரபலப்படுத்த, நாடு முழுவதும் முன்னோட்ட நிகழ்ச்சிகளும், 35 இடங்களில் அறிவியல் யாத்திரைகளும் நடத்தப்படுகின்றன.
இந்திய சர்வதேச அறிவியல் திருவிழா  2020, டிசம்பர் 22ம் தேதி முதல் 25ம் தேதி வரை காணொலிக் காட்சி மூலம் நடத்தப்படுகிறது. இது மிகப் பெரிய மெய்நிகர் அறிவியல் திருவிழா. இந்தாண்டின் ஐஐஎஸ்எப்-ன் மையப்பொருள் ‘‘தற்சார்பு இந்தியாவுக்கும், உலக நலனுக்குமான அறிவியல்’’. இந்தாண்டு 9 பிரிவுகளில் 41 நிகழ்ச்சிகள் நடத்தப்படுகின்றன. இதில் 5 பிரிவுகளில் நடக்கும் நிகழ்ச்சிகள், கின்னஸ் உலக சாதனைக்கும் அனுப்பப்படுகின்றன.
இந்திய சர்வதேச அறிவியல் திருவிழா-2020-க்காக நாடு முழுவதும் பல விளம்பர நிகழ்ச்சிகள் நடத்தப்படுகின்றன. அறிவியல் அமைச்சகத்தின் பல துறைகளும், மையங்களும், ஐஐஎஸ்எப்-ஐ விளம்பரப்படுத்தும் நிகழ்ச்சிகளில் பங்கேற்கின்றன.
அண்மையில், சிஎஸ்ஐஆர்- தேசிய புவிஇயற்பியல் ஆய்வு மையம், ஐதராபாத்தில் முன்னோட்ட நிகழ்ச்சியை நடத்தியது. சிஎஸ்ஐஆர் தலைமை இயக்குனர் டாக்டர் சேகர் சி.மாண்டே, இதற்கு தலைமையேற்று உரையாற்றினார். அறிவியலின் மகிழ்ச்சியை ஐஐஎஸ்எப் கொண்டாடுகிறது என்றும், அறிவியல் துறைகளின் நிபுணர்களையும், ஆர்வலர்களையும் இது இணைக்கிறது எனவும் அவர் குறிப்பிட்டார்.
இந்நிகழ்ச்சியில் சிறப்பு விருந்தினராகக் கலந்து கொண்ட ஐதராபாத் இன்காயிஸ் முன்னாள் இயக்குனர் டாக்டர் சதீஷ் செனாய், ஆழ்கடல் ஆராய்ச்சியில் உள்ள சவால்களையும், வாய்ப்புகளையும் குறித்துப் பேசினார்.
இதேபோல், காசியாபாத்தில் உள்ள சிஎஸ்ஐஆர் - மனிதவள மேம்பாட்டு மையம், ஐஐஎஸ்எப்-ன் ஒரு பகுதியாக, ‘‘மக்களுக்கும், புதுமை கண்டுபிடிப்புக்குமான அறிவியல்’’ என்ற தலைப்பில் இணையக் கருத்தரங்கை நடத்தியது.
பிலானியில் உள்ள சிஎஸ்ஐஆர் - மத்திய எலக்ட்ரானிக்ஸ் மற்றும் பொறியியல் ஆய்வு மையம், ராஜஸ்தானின் விஞ்ஞான பாரதி ஆகியவை ஐஐஎஸ்ஆர்- முன்னோட்ட நிகழ்ச்சிகளை நடத்தின. இந்நிகழ்ச்சியில் பொறியியல் மாணவர்களுக்கான போட்டி மற்றும் கண்காட்சி குறித்து ஆலோசிக்கப்பட்டன.
ஐஐஎஸ்எப் நிகழ்ச்சியில் அறிவியல் யாத்திரை முக்கியமான நிகழ்ச்சி. மக்கள் இடையேயும், மாணவர்கள் இடையேயும் அறிவியல் உணர்வை ஏற்படுத்துவதுதான் இந்த அறிவியல் யாத்திரையின் நோக்கம். நாடு முழுவதும் 35 முக்கிய இடங்களில் அறிவியல் யாத்திரை நடத்தப்படவுள்ளது. கேரளாவைச் சேர்ந்த சுதேசி அறிவியல் இயக்கம், கொச்சியில் கடந்த 2ம் தேதி காணொலிக் காட்சி மூலம் டாக்டர் அப்துல் கலாம் அறிவியல் யாத்திரையை நடத்தியது. இந்நிகழ்ச்சியில் முன்னாள் மத்திய சுற்றுலாத்துறை அமைச்சர் திரு அல்போன்ஸ் கண்ணன்தானம், போட்டோனிக்ஸ் மைய பேராசிரியர் திரு நம்பூரி ஆகியோர் உரையாற்றினர்.
புனேவில் உள்ள வெப்பமண்டல வானிலை இந்திய மையமும் அறிவியல் யாத்திரை நிகழ்ச்சியை, புனேவில் உள்ள விஞ்ஞான பாரதி அமைப்புடன் இணைந்து நடத்தியது.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://pib.gov.in/PressReleasePage.aspx?PRID=1678787
சுகாதாரம் மற்றும் குடும்ப நலத்துறை அமைச்சகம்
இந்தியாவில் இதுவரை இல்லாது ஒரே நாளில் 57,584 பேர் குணமடைந்துள்ளனர்
குணமடைந்தவர்கள் விகிதம் 72 சதத்தை கடந்துள்ளது
குணமடைவோர் விகிதம் விரைவில் இருபது லட்சத்தைக் கடக்கும்
இந்தியாவில் ஒவ்வொரு நாளும் குணமடைந்தவர்களின் எண்ணிக்கை அதிகரித்துக் கொண்டே போகிறது. இன்று ஒரே நாளில் அதிக அளவிலான நோயாளிகள் குணமடைந்துள்ளனர், கொவிட்-19 தொற்று பாதித்த 57,584 பேர் குணமடைந்து வீடு திரும்பியுள்ளனர்.
இதனால் குணமடைந்தவர்களின் எண்ணிக்கை 72 சதத்தை தாண்டியுள்ளது. ஒருங்கிணைந்த கவனிப்பு முறையின் அடிப்படையில், பரவலைத் தடுக்கும் சிறப்பான உத்தி, தீவிரமான மற்றும் ஒருங்கிணைந்த பரிசோதனை, அவசர சிகிச்சை தேவைப்படும் நோயாளிகளுக்கு தரமான மருத்துவ சிகிச்சை அளித்தல் ஆகியவற்றின் விளைவாக குணமடைவர்களின் எண்ணிக்கை அதிகரித்துள்ளது.
கொவிட்-19 தீவிரத்தின் அடிப்படையில் தொற்று பாதித்தவர்களை வகைப்படுத்தி, சுகாதார மற்றும் குடும்ப நல அமைச்சகத்தின், மருத்துவப் பராமரிப்பு நெறிமுறையை இந்தியா பின்பற்றியுள்ளது. இந்த தரமான மருத்துவ பராமரிப்பு உத்திகளால் குணமடைந்தவர்களின் விகிதம் அதிகரித்துள்ளது.
தீவிர பரிசோதனைகள், தனிமைப்படுத்துதல் மற்றும் தரமான மருத்துவச் சிகிச்சைகள் ஆகியவற்றால் குணமடைபவர்களின் எண்ணிக்கை இருபது லட்சத்தை நெருங்கியுள்ளது . மருத்துவக் கண்காணிப்பில் உள்ளவர்களைவிட தொற்றிலிருந்து குணமடைந்தவர்களின் எண்ணிக்கை அதிகமாகியுள்ளது. இன்று இது 12,42,942 ஆக உள்ளது.
மருத்துவ சிகிச்சை தேவைப்படுவோரின் எண்ணிக்கை 6,76,900 மட்டுமே. இது, கொவிட்-19 தொற்று உறுதிப்படுத்தப்பட்டுள்ளவர்களில் 25.57 விழுக்காடுதான். தீவிர பரிசோதனைகளால் எளிதில் நோய் கண்டறிந்து, தனிமைப்படுத்துதல் மற்றும் அவசர சிகிச்சை தேவைப்படும் நோயாளிகளுக்கு தரமான மருத்துவ சிகிச்சை அளித்தல் போன்ற சிறந்த நெறிமுறைகளால் இந்த நிலையை அடைந்துள்ளது. இதானல் உயிரிழப்பு 1.92 விழுக்காடாக குறைந்துள்ளது.
விவசாயத்துறை அமைச்சகம்
மேக் இன் இந்தியாவை ஊக்குவிப்பதற்காக உள்நாட்டு பூச்சிக்கொல்லி உற்பத்தியாளர்களுக்கு 6788 பதிவு சான்றிதழ்கள் வழங்கப்பட்டுள்ளன
பூச்சிகள், நோய்கள், களைகள், புழுக்கள், ஒட்டுண்ணிகள் ஆகியவற்றால் வேளாண் பயிர்களின் தரத்திற்கும், விளைச்சலுக்கும் ஏற்படும் பாதிப்பை குறைக்கும் நோக்கிலும், அந்நிய உயிரினங்களின் ஊடுருவல் மற்றும் பரவலில் இருந்து நமது உயிரி-பாதுகாப்பை காக்கவும், “தாவர பாதுகாப்பு மற்றும் தாவர தனிமைப்படுத்தலுக்கான துணை திட்டம்” என்னும் திட்டத்தின் மூலம் ஒழுங்குமுறை, கண்காணிப்பு, மேற்பார்வை மற்றும் மனித வள மேம்பாட்டு பணிகளை வேளாண் மற்றும் விவசாயிகள் நலத்துறை மேற்கொள்கிறது.
வேளாண் ஏற்றுமதிகளுக்கான வசதிகளை உறுதி செய்வதற்காக 1200 பேக்கேஜிங் நிறுவனங்கள், அரிசி ஆலைகள், பதப்படுத்துதல் மையங்கள், சுத்திகரிப்பு வசதிகள், புகையூட்டும் முகமைகள் மற்றும் வருகைக்குப் பின் தனிமைப்படுத்தும் வசதிகள் ஆகியவற்றின் மறு சரிபார்ப்பு செய்யப்பட்டுவிட்டது.
ஒருங்கிணைந்த பூச்சி மேலாண்மை மற்றும் பூச்சிக்கொல்லிகளை திறமையான முறையில் கையாளுதல் ஆகியவற்றை ஊக்குவிப்பதற்காக, 14 குறிப்பிட்ட பயிர் மற்றும் பூச்சி நடைமுறைகளின் தொகுப்பு பொது ஊரடங்கின் போது மாநிலங்களுக்கு வழங்கப்பட்டது.
மேக் இன் இந்தியாவை ஊக்குவிப்பதற்காக உள்நாட்டு பூச்சிக்கொல்லி உற்பத்தியாளர்களுக்கு 6788 பதிவு சான்றிதழ்களும், பூச்சிக்கொல்லிகளின் ஏற்றுமதிக்காக 1011 பதிவு சான்றிதழ்களும் வழங்கப்பட்டுள்ளன.
ஒழுங்குமுறை செயல்பாட்டிற்கான சட்டப்பூர்வ கட்டமைப்பை, அழிவை உண்டாக்கும் பூச்சி மற்றும் புழுக்கள் சட்டம், 1914, மற்றும் பூச்சிக்கொல்லிகள் சட்டம், 1968 ஆகியவை வழங்குகின்றன.
2020-21-ஆம் ஆண்டில் நிலையான செயல்பாட்டு வழிமுறைகள் மற்றும் செயல்பாடுகள் ஆகியவற்றை முடிவு செய்த பின்னர் வெட்டுக்கிளிகளை கட்டுப்படுத்த ஆளில்லாத குட்டி விமானங்களை பயன்படுத்திய முதல் நாடாக இந்தியா ஆனது.
சுற்றுச்சூழல் மற்றும் வனத்துறை அமைச்சகம்
சுமங்கலம் பஞ்சமகாபூத மாநாட்டு வரிசையில் வாயு குறித்த மாநாடு புவனேஸ்வரில் நடைபெறுகிறது
75-வது ஆண்டு விடுதலைப் பெருவிழா கொண்டாட்டங்களின் ஒருபகுதியாக தூய்மையான காற்றின் அவசியம் குறித்த மாநாடு, ‘வாயு – முக்கிய ஆதாரமான உயிர் சக்தி” என்ற தலைப்பில் புவனேஸ்வரில் டிசம்பர் 2-ம் தேதி முதல் 4-ம் தேதி வரை நடைபெறுகிறது. சிக்ஷா ஓ அனுசந்தன் பல்கலைக் கழகம் இந்த மாநாட்டுக்கு ஏற்பாடு செய்துள்ளது. காற்றின் தரம் குறித்த பிரச்சினைகள் தொடர்பாக அறிவியல் ரீதியான விவாதங்களை நோக்கமாகக் கொண்டும், பருவநிலை மாற்றம், மாசுக் கட்டுப்பாடு போன்றவை தொடர்பான புரிதல்களை அதிகரிக்கும் நோக்கிலும் இந்த மாநாட்டுக்கு ஏற்பாடு செய்யப்பட்டுள்ளது.
ஒடிசா மாநில ஆளுநர் திரு.கணேஷி லால், மத்திய சுற்றுச்சூழல்துறை அமைச்சர் திரு.பூபேந்தர் யாதவ், மத்திய கல்வி அமைச்சர் திரு.தர்மேந்திர பிரதான், மத்திய சுற்றுச்சூழல்துறை இணையமைச்சர் திரு.அஸ்வினி குமார் சௌபே உள்ளிட்டோர் இந்த மாநாட்டில் கலந்து கொள்கின்றனர்.
நிலம், நீர், நெருப்பு, காற்று, ஆகாயம் ஆகிய ஐந்து பூதங்களை அடிப்படையாகக் கொண்டே இயற்கையின் அனைத்து அம்சங்களும் அடங்கியுள்ளன. இதன் சமநிலையில் மாறுபாடு ஏற்படும் போது மனித சமுதாயத்தின் நலனுக்கு அச்சுறுத்தல் ஏற்படும். இதில், நீடித்த உயிர் சக்திக்கும், நல்ல ஆரோக்கியத்திற்கும் தூய்மையான காற்று மிக அவசியமானது. இதன் முக்கியத்துவத்தை எடுத்துரைக்கும் வகையில் நடத்தப்படும் ‘வாயு’ என்ற இந்த மாநாடு தேசிய தூய்மை காற்று திட்டத்தின் இலக்குகளை எடுத்துரைத்து சம்பந்தப்பட்ட அனைவருக்கும் இடையே ஒருங்கிணைப்பை ஏற்படுத்தும்.
காற்றின் தரம் தொடர்பான சவால்களுக்கு தீர்வு காணும் வகையில் இளைஞர்களை ஊக்குவிக்கும் விதமாக டிசம்பர் 2-ம் தேதியன்று நடைபெறும் அமர்வில் மாணவர்கள் பங்கேற்று சூழல் அறிவியல், பருவநிலை மாற்றம், வேளாண் பிரச்சினைகள் உள்ளிட்டவைகள் தொடர்பாக கருத்துகளை தெரிவிக்கின்றனர்.
காற்றின் தரம் தொடர்பான கண்காட்சி ஒன்றும் ஏற்பாடு செய்யப்பட்டுள்ளது. நாடு முழுவதிலும் பல்வேறு மாநிலங்களில் இருந்து அதிகாரிகள், விஞ்ஞானிகள், சுற்றுச்சூழல் ஆர்வலர்கள் உள்ளிட்ட 500-க்கும் மேற்பட்ட பிரதிநிதிகள் இந்த மாநாட்டில் பங்கேற்க உள்ளனர்.
ரெயில்வே அமைச்சகம்
வந்தே பாரத் எக்ஸ்பிரஸ் ரயில்கள் தயாரிக்க ரூ.1343.72 கோடி நிதி பயன்படுத்தப்பட்டுள்ளது
பயணிகளுக்கு சிறந்த பயண அனுபவத்தை வழங்கும் நோக்கில், இந்திய ரயில்வே பின்வரும் மேம்பட்ட பாதுகாப்பு அம்சங்கள் மற்றும் வசதிகளைக் கொண்ட நவீன பெட்டிகளுடன் வந்தே பாரத் ரயில்கள் அறிமுகப்படுத்தப்பட்டுள்ளன:
- கவாச் பொருத்தப்பட்டுள்ளது.
- 160 கிலோ மீட்டர் வரை வேகம் மற்றும் அரை அதிவேக செயல்பாடு.
- தானியங்கி பிளக் கதவுகள்
- வசதியான இருக்கைகள்.
- சிறந்த பயண அனுபவம்.
- ஒவ்வொரு இருக்கைக்கும் மொபைல் சார்ஜிங் வசதி.
- ஹாட் கேஸ், பாட்டில் கூலர், டீப் ஃப்ரீசர் மற்றும் ஹாட் வாட்டர் பாய்லர் வசதிகளுடன் கூடிய மினி பேன்ட்ரி
- சிறந் விளக்கு வசதிகள்.
- மாற்றுத்திறனாளி பயணிகளுக்கு சிறப்பு கழிவறை.
- ஒவ்வொரு பெட்டியிலும் அவசரகால ஜன்னல் மற்றும் தீ அணைப்பான்
- அனைத்து ரயில் பெட்டிகளிலும் சிசிடிவி
- அனைத்து ரயில் பெட்டிகளிலும் அவசரகால அலாரம்
- சிறந்த தீ பாதுகாப்பு நடைமுறைகள்
- ரிமோட் கண்காணிப்புடன் கூடிய பெட்டி கண்காணிப்பு முறை 
- வந்தே பாரத் ரயில்கள் தயாரிக்க ரூ.1343.72 கோடி நிதி பயன்படுத்தப்பட்டுள்ளது.
ஜூலை 28, 2023 நிலவரப்படி, ரயில்வேயில் 50 வந்தே பாரத் ரயில் சேவைகள் இயக்கப்படுகின்றன. அதிவேகம், மேம்பட்ட பாதுகாப்பு தரம் மற்றும் உலகத் தரம் வாய்ந்த சேவை ஆகியவை இந்த ரயில்களின் முக்கிய அடையாளங்களாகும்.
ரயில்வே அமைச்சர் திரு அஸ்வினி வைஷ்ணவ் இன்று மக்களவையில் எழுத்துப்பூர்வமாக அளித்த பதிலில் இந்த தகவலைத் தெரிவித்தார்.
சிறப்பு சேவைகள் மற்றும் கட்டுரைகள்
இந்திய தர நிர்ணய அமைவனம்  - சென்னை கிளை ஹால்மார்க்கிங் பற்றிய நகை வியாபாரிகள் விழிப்புணர்வு நிகழ்ச்சியை மயிலாடுதுறையில் நடத்தியது
இந்திய தர நிர்ணய அமைவனம்  என்பது இந்திய அரசின் நுகர்வோர் விவகாரங்கள், உணவு மற்றும் பொது விநியோக அமைச்சகத்தின் கீழ் செயல்படும் ஒரு சட்டரீதியான அமைப்பாகும். இது பொருள்களுக்கான தர உரிமம் , மேலாண்மை திட்ட சான்றிதழ், தங்கம் மற்றும் வெள்ளி நகைகள்/கலைப் பொருள்களுக்கான ஹால்மார்க் உரிமம் மற்றும் ஆய்வகச் சேவைகளின் நலன் மற்றும் நுகர்வோர் பாதுகாப்பை நோக்கமாகக் கொண்ட பல்வேறு திட்டங்களை செயல்படுத்துகிறது
இந்திய தர நிர்ணய அமைவனம், சென்னை கிளை அலுவலகம் , நகை வியாபாரிகளுக்கான ஹால்மார்க்கிங் பற்றிய ஜுவல்லர் விழிப்புணர்வு நிகழ்ச்சியை 10 ஆகஸ்ட் 2023 அன்று மயிலாடுதுறையில் இன்று நடத்தியது.
விழிப்புணர்வு நிகழ்ச்சியில் மயிலாடுதுறை மற்றும் அதன் சுற்று வட்டாரப் பகுதியைச் சேர்ந்த நகை வியாபாரிகள் சங்க தலைவர்கள் மற்றும் 30 நகை வியாபாரிகள் கலந்து கொண்டனர்.
T. ஜீவானந்தம், இணை இயக்குநர், இந்திய தர நிர்ணய அமைவனம்  நகை வியாபாரிகளை வரவேற்று , நிகழ்ச்சியின் நோக்கங்களை விளக்கினார். ஹால்மார்க்கிங் திட்டத்தின் முக்கியத்துவம், திட்டம் தொடங்கப்பட்ட பின்னணி, மற்றும் ஹால்மார்க்கிங் திட்டம் எவ்வாறு மற்றும் பல ஆண்டுகளாக அது எவ்வாறு தொடங்கப்பட்டது மெருகேறி வருகிறது என்பதை அவர் விளக்கினார். BIS ஹால்மார்க்கிங் திட்ட நடைமுறைகள், ஹால்மார்க்கிங் விதிகள் & ஒழுங்குமுறை, நகைக்கடைகளின் பொறுப்புகள், இந்திய தர நியமத்தின் விளக்கம்  மற்றும் திருத்தங்கள், HUID பற்றி , ஆன்லைன் பதிவு, manak online இணையம் பற்றிய அறிமுகம் மற்றும் தொழில்நுட்ப விளக்கக்காட்சிகளையும் திரு T. ஜீவானந்தம் விளக்கினார் .
பங்கேற்பாளர்கள் BIS இன் விழிப்புணர்வு முயற்சியைப் பாராட்டினர். நன்றியுரையுடன் நிகழ்ச்சி நிறைவுற்றது.
பாதுகாப்பு அமைச்சகம்
அம்பான் புயல் நிவாரணப் பணிகளை மேற்கொள்ள மிக ஆயத்தமான நிலையில் இந்திய விமானப்படை.
மனிதாபிமான உதவி மற்றும் பேரிடர் நிவாரணம்  வழங்குவதற்கு உடனடி நடவடிக்கைகள் எடுப்பதற்காக அம்பான் புயலின்போது நாட்டின் கிழக்குப் பகுதிகளில், நிவாரணப் பணிகளை மேற்கொள்வதற்காக இந்திய விமானப்படை மிக ஆயத்தமான நிலையில் உள்ளது. இப்பணிகளுக்காக நிலையான இறக்கைகள்  கொண்ட 25 விமானங்கள் மற்றும் 31 ஹெலிகாப்டர்களும் உட்பட 56 கனரக மற்றும் நடுத்தர ரக லிப்ட் அசெட்டுகள்  இந்திய விமானப் படையால் ஒதுக்கப்பட்டுள்ளது.
நிவாரணப் பணிகளை மேற்கொள்வதற்குத் தேவையான கருவிகள் பொருத்தப்பட்டு இந்த விமானங்கள்/ ஹெலிகாப்டர்கள் சற்று திருத்தி அமைக்கப்பட்டன. பல்வேறு இந்திய விமானப்படைத் தளங்களில் போதுமான அளவு விமானப் படைக் குழுவினருடன், இவை தயார் நிலையில் நிறுத்தி வைக்கப்பட்டுள்ளன. சிவில் நிர்வாகம் மற்றும் தேசியப் பேரிடர் நிவாரணப் படைக்குழுவினருடன் விமானப்படைத் தலைமையகத்தில் உள்ள நெருக்கடி நிர்வாகப் பிரிவு தொடர்ந்து ஒருங்கிணைந்து செயல்பட்டு வருகிறது.
தேசிய பேரிடர் நிவாரணப் படையைச் சேர்ந்த 4 குழுவினர், இரண்டு சி-130 விமானங்கள் மூலம் ஏற்றிச் செல்லப்பட்டனர். இரு குழுக்கள் பூனேயிலிருந்தும், இரு குழுக்கள் அரக்கோணத்திலிருந்தும் 21 மே 2020 அன்று கொல்கத்தா சென்றடைந்தன. இந்த குழுக்களுடன், தேசிய பேரிடர் நிவாரணப் படைக் குழுவினால் மேற்கொள்ளப்படும் நிவாரண நடவடிக்கைகளுக்குத் தேவையான 8.6 டன் எடைகொண்ட கனரக கருவிகளும். இயந்திரங்களும் ஏற்றிச் செல்லப்பட்டன.
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசித் திட்டத்தின் கீழ் இந்தியா இதுவரை 186.38 கோடி தடுப்பூசி டோஸ்கள் செலுத்தியுள்ளது.
இந்தியாவில் கொவிட் சிகிச்சை பெறுபவர்களின் எண்ணிக்கை 11,366 கொவிட் சிகிச்சை பெறுபவர்கள் எண்ணிக்கை 0.03 சதவீதமாக உள்ளது
குணமடைந்தோர் விகிதம் தற்போது 98.76 சதவீதம்
கடந்த 24 மணி நேரத்தில் 796 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 4,25,07,834 என அதிகரித்துள்ளது
கடந்த 24 மணி நேரத்தில் 975 பேருக்கு புதிதாக தொற்று ஏற்பட்டுள்ளது
தினசரி பாதிப்பு விகிதம் 0.32 சதவீதம் ஆகும்
வாராந்திர பாதிப்பு விகிதம் 0.26 சதவீதம் ஆகும்
இதுவரை மொத்தம் 83.14 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 3,00,918
கொவிட் பரிசோதனைகள் செய்யப்பட்டுள்ளன.
மேலும் தகவல்களுக்கு,இந்த ஆங்கில செய்திக் குறிப்பைக் காணவும்:
பிரதமர் அலுவலகம்
ஆந்திரப் பிரதேச மக்களுக்கு பிரதமர் நிறுவன தின வாழ்த்து
பிரதமர் திரு நரேந்திர மோடி, ஆந்திரப் பிரதேச மக்களுக்கு அந்த மாநிலத்தின் நிறுவன தின வாழ்த்துகளைத் தெரிவித்துக் கொண்டுள்ளார்.
"ஆந்திரப் பிரதேச மாநிலம், கடும் உழைப்பு மற்றும் இரக்க குணத்திற்கு பெயர் பெற்றது. இந்த மாநிலத்தில் உள்ள மக்கள் பல்வேறு துறைகளில் சிறந்து விளங்குகிறார்கள். ஆந்திரப்பிரதேச தினத்தன்று அந்த மாநில மக்களுக்கும், அதன் வளர்ச்சித் திட்டங்களுக்கும் எனது வாழ்த்துகள்", என்று பிரதமர் தெரிவித்துள்ளார்.
ரெயில்வே அமைச்சகம்
ரயில்வே தேர்வர்களின் தேர்வு குறித்த கவலைகளைப் போக்க அமைச்சர் திரு அஷ்வினி வைஷ்ணவ் உறுதி
“ரயில்வே தேர்வர்கள் மற்றும் தேர்வெழுத விரும்புவோரின் பிரச்சினைகள் மற்றும் குறைகளை நாங்கள் மிகுந்த கவனத்துடன் கையாள்வோம்,” என்று ரயில்வே அமைச்சர் திரு அஷ்வினி வைஷ்ணவ் கூறினார்.
டிடி நியூஸ் தொலைக்காட்சியுடனான தமது உரையாடலின் போது, ரயில்வே ஆட்சேர்ப்பு வாரியமான ஆர்ஆர்பி நடத்திய தேர்வு ஒன்று குறித்து சில விண்ணப்பதாரர்கள் எழுப்பியுள்ள கவலைகள் குறித்து பதிலளித்தார்.
இந்த விவகாரம் மிகுந்த கவனத்துடன் கையாளப்படும் என்று கூறிய அவர், இதற்காக அமைக்கப்பட்ட மூத்த அதிகாரிகளைக் கொண்ட உயர்நிலைக் குழு, தேர்வர்களின் கருத்துகளை ஏற்கனவே பெறத் தொடங்கியுள்ளது என்றார்.
ரயில்வே ஆட்சேர்ப்பு வாரிய மூத்த அதிகாரிகள் மாணவர் குழுக்களைச் சந்தித்து அவர்களின் கருத்துகளைப் பெறுகிறார்கள். தேர்வர்கள்/மாணவர்களின் அனைத்துப் பிரச்சினைகளும் மிகுந்த கவனத்துடன் தீர்க்கப்படும் என்றும், யாருடைய வார்த்தைகளாலும் குழப்பமடையவோ அல்லது பாதிப்படையவோ தேவையில்லை என்றும் அமைச்சர் உறுதியளித்தார்.
இந்தப் பிரச்சினைக்கு தீர்வு காண முடியும் என்றும், ரயில்வே உள்கட்டமைப்பு என்பது பொதுச் சொத்து என்பதால், சாலை மறியலோ, ரயிலை எரிக்கவோ, தீ வைக்கவோ தேவையில்லை என்றும் அமைச்சர் கூறினார்.
இந்தப் பிரச்சினைக்குத் தீர்வு காண்பது குறித்துப் பேசிய திரு அஷ்வினி வைஷ்ணவ், தேர்வர்களின் கவலைகள்/குறைகளை ஆராய அமைக்கப்பட்ட உயர்மட்டக் குழு, ஆட்சேர்ப்புச் செயல்பாட்டில் பரந்த அனுபவமுள்ள மிக மூத்த அதிகாரிகளைக் கொண்டது என்றார். சம்பந்தப்பட்ட மாணவர்கள்/தேர்வர்கர்கள் தங்களின் குறைகள்/கவலைகளை மூன்று வாரங்களுக்குள் அதாவது 16.02.2022-க்குள் குழுவிடம் சமர்பிக்குமாறும், அதன்பிறகு உடனடியாகத் தீர்வு காண்போம் என்றும் அவர் உறுதியளித்தார்.
மேலும் விவரங்களுக்கு, இந்த ஆங்கிலச் செய்திக் குறிப்பைக் காணவும்:
https://pib.gov.in/PressReleasePage.aspx?PRID=1793323
பழங்குடியினர் நலத்துறை அமைச்சகம்
ஏகல்வியா மாதிரி உறைவிடப்பள்ளிகளின் ஆசிரியர்கள் மற்றும் மாணவர்களுக்கு பயிற்சி அளிக்க பழங்குடி மாணவர்களுக்கான தேசிய கல்விச்சங்கமும், 1எம்1பி அறக்கட்டளையும் புரிந்துணர்வு ஒப்பந்தத்தில் கையெழுத்திட்டுள்ளன
ஏகல்வியா மாதிரி உறைவிடப்பள்ளிகளின் ஆசிரியர்கள் மற்றும் மாணவர்களுக்கு பயிற்சி அளிக்க பழங்குடி நல அமைச்சகத்தின் கீழ் உருவாக்கப்பட்டுள்ள தன்னாட்சி அமைப்பான பழங்குடி மாணவர்களுக்கான தேசிய கல்விச்சங்கம் மற்றும் 1எம்1பி அறக்கட்டளை இடையே புதுதில்லியில் உள்ள இந்த சங்கத்தின் தலைமையகத்தில் 2022 நவம்பர் 7 அன்று புரிந்துணர்வு ஒப்பந்தம் கையெழுத்தானது. இந்த ஒப்பந்தத்தில் சங்கத்தின் ஆணையர் திரு அசித் கோபால், 1எம்1பி மேலாண்மை இயக்குனர் திரு மானவ் சுபோத் ஆகியோர் கையெழுத்திட்டனர்.
சிபிஎஸ்இ தொடங்கியுள்ள மிகை எதார்த்தம்/ இணைப்பு நிஜமாக்கம்  மெய்நிகர் எதார்த்தம்  ஆகியவற்றில் மாணவர்களுக்கும், ஆசிரியர்களுக்கும் திறனை ஏற்படுத்துவது இந்த நிகழ்ச்சியின் நோக்கமாகும். இந்த ஒப்பந்தத்தின் முதல் கட்ட நிகழ்ச்சி ராஜஸ்தான், உத்தராகண்ட் ஆகிய மாநிலங்களில் நடத்தப்படும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1876972
புவி அறிவியல் அமைச்சகம்
15, 16 தேதிகளில் குஜராத், கொங்கன் மற்றும் கோவா, மத்திய மகாராஷ்டிராவில் பரவலாக கனமழை
இந்திய வானிலை துறையின் தேசிய வானிலை ஆய்வு மையம் / பிராந்திய வானிலை மையம் தெரிவித்துள்ளதாவது:
கீழடுக்கு வளிமண்டலப் பகுதிகளில், வடக்கு கொங்கன் மற்றும் அதனைச் சுற்றியுள்ள பகுதிகளுக்கு மேல் சூறாவளி சுழற்சி மையம் கொண்டுள்ளது. இதனால் கொங்கன் மற்றும் கோவா, மத்திய மகாராஷ்டிரா மற்றும் குஜராத் மாநிலங்களில் அடுத்த 5 நாட்களுக்கு பரவலாக மழை பெய்யக் கூடும். 15-ந் தேதி அன்று, சிற்சில இடங்களில் கனமழை முதல் மிக கனமழை பெய்யக் கூடும்.
விரிவான தகவல்களுக்கு - https://pib.gov.in/PressReleasePage.aspx?PRID=1638837
தகவல் மற்றும் ஒலிபரப்பு அமைச்சகம்
தகவல் ஒலிபரப்பு அமைச்சகத்தின் கையேடு: மத்திய அமைச்சர் கர்னல். ராஜ்யவர்தன் சிங் ரத்தோர் வெளியிட்டார்
மத்திய தகவல் ஒலிபரப்பு மற்றும் இளைஞர் விவகாரங்கள் மற்றும் விளையாட்டு  துறைகளுக்கான இணை அமைச்சர், கர்னல்.  ராஜ்யவர்தன் சிங் ரத்தோர், தகவல் ஒலிபரப்பு அமைச்சகத்தின் கையேட்டை இன்று புதுதில்லியில் வெளியிட்டார். அமைச்சகம் மற்றும் ஊடகப் பிரிவு அலுவலர்களின் தொடர்பு விவரங்கள் இந்த கையேட்டில் இடம்பெற்றுள்ளன. பத்திரிகை தகவல் அலுவலகம், தகவல் மற்றும் மக்கள் தொடர்பு அலுவலகம், இந்தியப் பத்திரிகை பதிவு அலுவலகம், தூர்தர்ஷன் செய்திப் பிரிவு, அகில இந்திய வானொலி நிலையத்தின் செய்திப்பிரிவு, பதிப்பகப்பிரிவு, மின்னணு ஊடகம் மற்றும் கண்காணிப்பு மையம், புதிய ஊடகப் பிரிவு, தன்னாட்சி அமைப்புகள் ஆகியவற்றில் பணிபுரியும் இந்திய தகவல் பணி அலுவர்களின் தொடர்பு விவரங்கள் இதில் இடம்பெற்றுள்ளன.
இந்நிகழ்ச்சியில் பேசிய அமைச்சர் கர்னல் ரத்தோர், மத்திய அரசின் திட்டங்களை புதுமையான வழிமுறைகளில் மக்களிடையே கொண்டு செல்ல தகவல் ஒலிபரப்பு அமைச்சகத்தின் அலுவலர்கள் மேற்கொண்டு வரும் பணியை பாராட்டினார். தடைகளைத் தாண்டி, துறைகளை ஒருங்கிணைத்துப் பணிபுரியும் அலுவலர்களை அவர் பாராட்டினார். வரையறுக்கப்பட்ட பணிகளுக்கும் கூடுதலான பணிகளை அலுவர்கள் உற்சாகத்துடன் செய்ய வேண்டும் என்று அமைச்சர் கேட்டுக் கொண்டார்.
தகவல் ஒலிபரப்பு அமைச்சகத்தின் செயலர் திரு அமித் கரே, இணை செயலர் திரு. விக்ரம் சஹாய், பத்திரிகை தகவல் அலுவலகத்தின் முதன்மை தலைமை இயக்குனர், திரு. சித்தான்ஷூ கர், பிரசார் பாரதியின் தலைமை செயல் அலுவலர் திரு. ஷாஷி சேகர் வேம்படி, அகில இந்திய வானொலி நிலையத்தின் தலைமை இயக்குனர் திருமிகு. இரா ஜோஷி, தூர்தர்ஷன் செய்திகளின் தலைமை இயக்குனர் திரு. மாயன்க் அகர்வால், தகவல் ஒலிபரப்பு அமைச்சகம் மற்றும் ஊடகப் பிரிவுகளின் மூத்த அலுவலர்கள் இந்நிகழ்ச்சியில் பங்கேற்றனர்.
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 163.96 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 163.96 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 13 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1793131